
REPUBLIKA HRVATSKA
KARLOVAČKA ŽUPANIJA
[image: ]                
           OPĆINA KAMANJE
           
          OPĆINSKO VIJEĆE

KLASA: 023-01/21-01/03
UR.BROJ: 2133-18-01-24-18
U Kamanju, 26.06.2024. godine
				
PREDMET: ZAPISNIK SA 18. SJEDNICE OPĆINSKOG VIJEĆA OPĆINE KAMANJE

Sjednica je započela u 19:00 sati u prostorima vijećnice Općine Kamanje.

Sjednici su nazočili: Ivan Lukunić, Ružica Brgan, Stjepan Maršić, Dragutin Ivančić, Kristina Novosel Mihalić

Nenazočni: Ana Ladika,  Josip Ribarić

Od predstavnika izvršne vlasti: 
· načelnik Općine Kamanje Damir Mateljan

Zapisničar: Suzana Priselac Špeljko 

Utvrđuje se da je prisutno 5, od ukupno 7 vijećnika, te je utvrđen kvorum za donošenje odluka. 

Sjednicu otvara predsjednik Općinskog vijeća gospodin Ivan Lukunić. U uvodnom dijelu pozdravio je prisutne.

Predlaže slijedeći:
DNEVNI RED:

1. [bookmark: _Hlk130548234]Aktualni sat
2. Realizacija točaka i prihvaćanje zapisnika sa 17. sjednice Općinskog vijeća
3. Prijedlog Zaključka o davanju pozitivnog mišljenja radi podnošenja prijedloga za utvrđivanje interesa Republike Hrvatske za projekt „Građenje građevine javne i društvene namjene, 2.a skupine – Interpretacijski i posjetiteljski centar Dorina kuća“
4. Prijedlog Odluke o prihvaćanju Cjenika i Općih uvjeta pružanja usluga održavanja zelenih površina i parkinga
5. Prijedlog Odluke o održavanju manifestacije Dani Općine Kamanje 2024. godine
6. Prijedlog Odluke o javnim priznanjima Općine Kamanje
7. Prijedlog Odluke o II izmjenama i  dopuna Proračuna Općine Kamanje za 2024. godinu
8. Prijedlog Odluke o ukidanju svojstva javnog dobra
9. Prijedlog Odluke o izmjenama i dopunama Odluke o imenovanju stručnog povjerenstva za pripremu i provedbu otvorenog postupka javne nabave male vrijednosti u predmetu nabave: Rekonstrukcija javne rasvjete u dijelu naselja Kamanje, ev.br. JED 17/2024
10. Prijedlog Odluke o izmjeni Odluke o početku postupka prikupljanja ponuda – održavanje javne rasvjete na području Općine Kamanje
                             
Predloženi dnevni red dan je na glasanje te je jednoglasno, sa 5 glasova „ZA“ prihvaćen.

Ad1) Aktualni sat
Gđa. Mihalić Kristina moli objašnjenje pješačke staze kod kčbr. Kamanje 51a, kod gosp. Martina Namaniča. Situacija je slijedeća da gospodin svaki put ometa prolaznike u automobilima te moli za objašnjenje dali je pješačka staza zakonita? Načelnik je kazao kako je za cestu zatražen elaborat za postavu ležećih policajaca kako kod njega tako i kod kuće Jakšić Tamare na cesti koja vodi do špilje Vrlovke. Na osnovi elaborata zatraženo je mišljenje i Policijske postaje Ozalj o postavi istih i odobrena nam je postava istih. Izvoditelj radova biti će tvrtka Arkada d.o.o. iz Karlovca.
Gđa. Ružica Brgan kazala je problematiku obraslog raslinja u selu Brlog Ozaljski iza kuće koju koristi Jalševac Stjepan. Kuća je u vlasništvu Janjac Antona koji se odselio u inozemstvo. Gosp. Jalševac Stjepan koristi objekt međutim ne održava parcele. Gđa. Ružica interesira se dali da mještani pokušaju sami očistiti raslinje ili da se nazove tvrtka koja bude očistila, međutim naplatu nećemo moći izvršiti od gosp. Janjac Antona.
Načelnik je kazao ako postoji mogućnost da mještani sami očiste jer tvrtka koja bi čistila naplatiti će puno novaca.
Gosp. Maršić Stjepan moli za objašnjenje rekonstrukcije nogostupa DC 228 u kojoj fazi je izrada projektne dokumentacije i kada možemo očekivati početak radova? Načelnik je kazao kako je projektna dokumentacija pri kraju i da se ide na izdavanje lokacijske dozvole. Odrađeni su zborovi građana sa mještanima Orljakovo i Kamanje. Građani su informirani o samim radovima koji će se izvoditi na državnoj cesti. Potpisati će se Ugovori sa vlasnicima parcela čije parcele graniče sa državnom cestom DC 228. Također moli za objašnjenje za pitanje dugovanja sredstava NK Vrlovci? Načelnik je dodao kako je Općina raspisala natječaj za dodjelu sredstava i NK Vrlovka je podjela natječajnu dokumentaciju. Povjerenstvo je donijlo Odluku o isplati sredstava NK Vrlovci u iznosu od 5.300,00 eura. Sredstva se isplaćuju sukcesivno.

Predsjednik je zaključio aktualni sat te se prešlo na sljedeću točku dnevnog reda.

Ad2) Realizacija točaka i prihvaćanje zapisnika sa 17. sjednice Općinskog vijeća 
Nema dopuna ili primjedbi na zapisnik sa 17. sjednice Općinskog vijeća te se prelazi na treću točku dnevnog reda. 
[bookmark: _Hlk173220623]Ad3) Prijedlog Zaključka o davanju pozitivnog mišljenja radi podnošenja prijedloga za utvrđivanje interesa Republike Hrvatske za projekt „Građenje građevine javne i društvene namjene, 2.a skupine – Interpretacijski i posjetiteljski centar Dorina kuća“) 
Načelnik je dao obrazloženje i kazao kako Javna ustanova Natura Viva, Karlovac planira podnijeti Vladi republike Hrvatske na temelju Zakona o izvlaštenju prijedlog za donošenje Odluke da je izvođenje radova: Građenje građevine javne i društvene namjene, 2.a skupine – Interpretacijski i posjetiteljski centar Dorina kuća od interesa za Republiku Hrvatsku. Samom izgradnjom navedenog interpretacijsko-posjetiteljskog centra ostvaruje se atraktivna interpretacija geomorfološkog spomenika prirode. Nekretnine za koje će podnijeti prijedlog za potpuno izvlaštenje su: kčbr. 1145/1, 1145/2, 1173, 1172/1, 1146/1 i 1171/1 k.o. Brlog Ozaljski. Interes Republike Hrvatske izgradnjom interpretacijskog centra Dorina kuća doprinosi širokom spektru javnih interesa, očuvanju baštine, promicanju zdravlja, poticanju turizma.
Zaključak je dan na raspravu.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 5 glasova ZA.
Utvrđuje se da je donesen sljedeći

Zaključak
 o davanju pozitivnog mišljenja radi podnošenja prijedloga za utvrđivanje interesa 
Republike Hrvatske za projekt „Građenje građevine javne i društvene namjene, 
2.a skupine – Interpretacijski i posjetiteljski centar Dorina kuća“)

Članak 1.
Daje se pozitivno mišljenje na prijedlog Javne ustanove Natura Viva Karlovačke županije, Jurja Križanića 30, Karlovac, OIB: 80960411357 kao korisnika izvlaštenja, da se Vladi Republike Hrvatske uputi prijedlog radi utvrđivanja interesa Republike Hrvatske za izvođenje radova: „Građenje građevine javne i društvene namjene, 2.a skupine – Interpretacijski i posjetiteljski centar Dorina kuća“ na nekretninama označenim kao: k.č.br. 1145/1, k.č.br. 1145/2, k.č.br. 1173, k.č.br. 1172/1, k.č.br. 1146/1 i k.č.br. 1171/1 sve u k.o. Brlog Ozaljski temeljem pravomoćne Lokacijske dozvole od dana 11. srpnja 2022. godine izdane od Karlovačke županije, Upravnog odjela za graditeljstvo i okoliš, Odsjek za prostorno uređenje i graditeljstvo, KLASA: UP/I-350-05/22-01/000007, URBROJ: 2133-07-02/06-22-0007 od dana 15.06.2022. godine. 

Članak 2.
Ovaj Zaključak stupa na snagu osmog dana od dana objave u „Glasniku Općine Kamanje“.

Prelazi se na slijedeću točku.

[bookmark: _Hlk169009170]Ad4) Prijedlog Odluke o prihvaćanju Cjenika i Općih uvjeta pružanja usluga održavanja zelenih površina i parkinga
Načelnik je kazao kako se ovom Odlukom određuju cijene i opći uvjeti pružanja usluge održavanja zelenih površina i parkinga od srane Vlastitog pogona fizičkih i pravnim osobama. Pružanje Usluga drugim pravnim i fizičkim osobama obavlja na temelju zahtjeva, a obračunava se  prema posebnom cjeniku. Pružatelj usluge  će Usluge obavljati na području Općine Kamanje, a može obavljati i na području druge jedinice lokalne samouprave. Pružatelj usluge, Uslugu, može obavljati i za drugu jedinicu lokalne samouprave te u tom slučaju, ugovor o povjeravanju obavljanja Usluga, sklapaju izvršna tijela jedinice lokalne samouprave. Pružatelj usluge je dužan obavljati poslove pažnjom dobrog gospodarstvenika. Opseg usluga definira se ugovorom ili dogovorom između Pružatelja usluge i korisnika usluge. Pružatelj usluge obvezuje se komunalne djelatnosti obavljati kvalitetno i na vrijeme.
Prijedlog Odluke je dan na raspravu.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 5 glasova ZA.
Utvrđuje se da je donesena sljedeća
[bookmark: _Hlk172549775]ODLUKA 
o prihvaćanju prijedloga Cjenika i Općih uvjeta
pružanja usluga održavanja zelenih površina i parkinga

Članak 1.
Ovom Odlukom Općinsko vijeće Općine Kamanje prihvaća prijedlog Cjenika i Općih uvjeta pružanja usluga održavanja zelenih površina i parkinga sukladno Zahtjevu od strane Jedinstvenog upravnog odjela Općine Kamanje za izdavanje suglasnosti na Cjenik i Opće uvjete pružanja usluga održavanja zelenih površina i parkinga od 19.07.2024. godine (KLASA: 363-02/24-01/02, URBROJ: 2133-18-03/1-24-01) 

Članak 2.
Ova Odluka o prihvaćanju Cjenika i Općih uvjeta iz članka 1. ove Odluke koji čini njegov sastavni dio stupa na snagu osmog dana od dana objave u „Glasniku Općine Kamanje“.

CJENIK ODRŽAVANJA ZELENIH POVRŠINA I PARKINGA

	R.br.
	Opis
	Jedinica mjere
	Cijena bez PDV-a (EUR)

	1.
	Ručna košnja motornim čistačem (trimer)

	m2
	
0,20

	2.
	Košnja kosilicom s košarom

	m2
	0,10

	3.
	Košnja traktorskim malčerom

	sat
	70,00

	4.
	Proljetno izgrabljivanje i čišćenje lišća sa zelenih površina

	m2
	0,25

	6.
	Sječa šiblja i raslinja motornom pilom i motornim čistačem sa nožem (slabo obraslo)

	
m2
	
0,50

	7.
	Sječa šiblja i raslinja motornom pilom i motornim čistačem s nožem (gusto obraslo)

	
m2
	
1,00

	8.
	Upotreba autolifta

	sat
	70,00


	9.
	Zimska služba - raljenje snijega traktorskom ralicom

	
sat
	
70,00

	10.
	Zimska služba - raljenje snijega traktorskom ralicom i posipavanje

	
sat
	
90,00

	11.
	Pomoćni poslovi radnika 

	sat
	10,00

	12.
	Prijevoz traktorom i prikolicom

	sat
	50,00



Oslobođeno plaćanja poreza na dodanu vrijednost na temelju članka 90. st. 1 Zakona o PDV-u (Narodne novine br. 73/13, 99/13, 148/13, 153/13, 143/14, 115/16, 106/18, 121/19, 138/20, 39/22, 113/22, 33/23).

O P Ć I   U V J E T I
PRUŽANJA USLUGA ODRŽAVANJA ZELENIH POVRŠINA I PARKINGA

I. OSNOVNE ODREDBE
Članak 1.
Ovim Općim uvjetima (dalje u tekstu: „Uvjeti“) utvrđuju se uvjeti pružanja usluge između pružatelja usluge održavanja zelenih površina i parkinga (dalje u tekstu: „Pružatelj usluge“) i korisnika usluge, način obračuna i plaćanja usluge, obveze pružatelja usluge, obveze korisnika usluga, reklamacije i odgovornost, trajanje i raskid ugovora te povjerljivost i zaštita podataka.
Pružatelj usluge održavanja zelenih površina i parkinga (dalje u tekstu: „Usluge“) je Vlastiti pogon kao organizacijska jedinica Jedinstvenog upravnog odjela Općine Kamanje.
	Korisnici usluge održavanja zelenih površina i parkinga mogu biti pravne i fizičke osobe za koju će se izvršiti usluga.
	Prihvaćanjem ponude ili sklapanjem ugovora o uslugama, Korisnik usluge prihvaća ove Uvjete.

II. UVJETI PRUŽANJA KOMUNALNE USLUGE

Članak 2.
Pružanje Usluga drugim pravnim i fizičkim osobama obavlja na temelju zahtjeva, a obračunava se  prema posebnom cjeniku. 
[bookmark: _Hlk172799403]Pružatelj usluge  će Usluge obavljati na području Općine Kamanje, a može obavljati i na području druge jedinice lokalne samouprave.
Pružatelj usluge, Uslugu, može obavljati i za drugu jedinicu lokalne samouprave te u tom slučaju, ugovor o povjeravanju obavljanja Usluga, sklapaju izvršna tijela jedinice lokalne samouprave.
Pružatelj usluge je dužan obavljati poslove pažnjom dobrog gospodarstvenika.
Opseg usluga definira se ugovorom ili dogovorom između Pružatelja usluge i korisnika usluge.
Pružatelj usluge obvezuje se komunalne djelatnosti obavljati kvalitetno i na vrijeme.

III. NAČIN OBRAČUNA I PLAĆANJA USLUGE

Članak 3.
	Cijene usluge utvrđene su Cjenikom koji utvrđuje pročelnik Jedinstvenog upravnog odjela, a potvrđuje Općinsko vijeće Općine Kamanje.
	Korisnik usluge dužan je izvršiti plaćanje za izvršenu Uslugu do datuma navedenog na računu, a najkasnije 30 (trideset) dana od datuma izdavanja računa.
	U slučaju kašnjenja u plaćanju, Pružatelj usluga ima pravo zaračunati zatezne kamate u skladu s važećim zakonskim propisima.
	Cjenik iz stavka 1. ovoga članka objavljuje se na oglasnoj ploči i mrežnim stranicama Pružatelja usluge, www.kamanje.hr 

IV. OBVEZE PRUŽATELJA USLUGE
Članak 4.
Pružatelj usluga obvezuje se izvršavati usluge stručno, savjesno i kvalitetno.
Pružatelj usluga osigurava potrebnu opremu i materijale za izvršenje ugovorenih radova.
Pružatelj usluga pridržava se svih relevantnih zakonskih i sigurnosnih propisa tijekom izvršavanja usluga.

V. OBVEZE KORISNIKA USLUGE
Članak 5.
Korisnik usluge je dužan osigurati Pružatelju usluga pristup zelenim površinama u dogovorenom vremenu.
Korisnik usluge je obvezan obavijestiti Pružatelja usluga o svim specifičnostima i potencijalnim opasnostima na zelenim površinama i parkinzima koje bi mogle utjecati na izvršenje usluga.
Korisnik usluge je dužan osigurati potrebne dozvole i suglasnosti koje mogu biti potrebne za izvođenje radova.

VI. REKLAMACIJE I ODGOVORNOST
Članak 6.
Korisnik usluge ima pravo na reklamaciju u slučaju nezadovoljstva izvršenim uslugama, koju je dužan podnijeti u roku od 8 (osam) dana od dana izvršenja usluge.
Pružatelj usluga obvezuje se odgovoriti na reklamaciju u roku od 15 dana od dana zaprimanja iste i, ako je reklamacija opravdana, ukloniti nedostatke u razumnom roku.
Pružatelj usluga nije odgovoran za štetu nastalu uslijed djelovanja više sile ili nepridržavanja uputa Pružatelja usluga od strane Korisnika usluge.

VII. TRAJANJE I RASKID UGOVORA
					           Članak 7.
Ugovor o uslugama može biti sklopljen na određeno ili neodređeno vrijeme.
Svaka strana može raskinuti ugovor uz prethodnu pisanu obavijest od najmanje 10 (deset) dana.
U slučaju kršenja ugovornih obveza, ugovor može biti raskinut s trenutnim učinkom, uz pisanu obavijest.

VII. POVJERLJIVOST I ZAŠTITA PODATAKA

					            Članak 8.
Pružatelj usluga i korisnik usluge obvezuju se čuvati povjerljivost svih informacija koje su saznali tijekom poslovne suradnje.
Pružatelj usluga obrađuje osobne podatke korisnika usluge u skladu s važećim propisima o zaštiti osobnih podataka.

IV. ZAVRŠNE ODREDBE
Članak 9.
Sve sporove koji proizlaze iz ili su u vezi s ovim Uvjetima, strane će nastojati riješiti mirnim putem. Ako to nije moguće, spor će rješavati nadležni sud u Karlovcu.

Članak 10.
	Ovi Opći uvjeti objavljuju se u Glasniku Općine Kamanje, na mrežnim stanicama i na oglasnoj ploči te stupaju na snagu danom objave.
 
Prelazi se na slijedeću točku.

Ad5) Prijedlog Odluke o održavanju manifestacije Dani Općine Kamanje 2024. godine
Daje se na raspravu ova točka dnevnog reda.
Prijedlog Odluke obrazložio je načelnik. Manifestacija Festival DOK ove godine održati će se u razdoblju od 13.09. – 15.09.2024. godine, a vezan je uz tradicionalno kamanjsko proštenje. Događanja su predviđena kao i prošle godine s time da sam broj izvođača je smanjen kako bi se smanjili troškovi. Većinu organizacije preuzele su udruge te će troškovi od strane Općine biti svedeni na minimum. Prednost ove naše manifestacije nad ostalima je ta što tu zarade udruge, a ne privatna poduzeća. Načelnik je obrazložio da možemo dovesti neki provikani i skupi band, ali taj bend neće dovesti toliko više ljudi da će to biti isplativo. Ono što je nama cilj da dovodimo ljude iz naše Županije i da programi budu raznovrsni, za sve ukuse. I dalje će biti organiziran grah za bicikliste, majice i sladoled za djecu..

Prijedlog Odluke je dan na raspravu.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 5 glasova ZA.
Utvrđuje se da je donesena sljedeća
O D L U K A
[bookmark: _Hlk110408429]o održavanju manifestacije Dani Općine Kamanje – Festival DOK 2024. godinu

1. [bookmark: _Hlk82993510]Manifestacija Dani Općine Kamanje održati će se dana: 
petak: 13. rujna 2024. godine
subota: 14. rujna 2024. godine
nedjelja: 15. rujna 2024. godine
          
2. Pokrovitelj manifestacije biti će Općina Kamanje.

3. Općina Kamanje uključiti će se u organizaciju događanja u petak (13. rujna 2024. godine), organizacijom svečane sjednice Općinskog vijeća. Ostala dva dana u subotu (14. rujna 2024. godine) i nedjelju (15. rujna 2024. godine) Općina Kamanje biti će suorganizator odnosno pokrovitelj i infrastrukturna podrška.

4. Općina Kamanje iz svog Proračuna, Program: 1012 Promicanje kulture, Aktivnost: A101202 Organizacija manifestacija financirati će:
· Troškove organizacije Svečane sjednice
· Organizaciju sadržaja za djecu: kreativne radionice, kazališne predstave
· Troškove najama šatora

5. Udruge DVD Kamanje, NK Vrlovka, Društvo umirovljenika Kamanje i KUD Kamanje će prema svojim Programima upotpuniti manifestaciju u čemu će im Općina Kamanje biti infrastrukturna (Udruge će koristiti šator, usluge osiguranja ljudi i imovine…) 

6. Glavne manifestacije Dana Općine Kamanje održavati će se na trgu kod župne crkve Imena Marijinog u Kamanju 

7. U svrhu obogaćivanja gastronomske ponude (pečenje plodina i prodaju hrane) Općine Kamanje odredit će lokacije na javnim površinama Općine Kamanje i privatnim površinama i to:
· Parkiralište na trgu kod crkve Imena Marijina (oglasna ploča), k.č.br. 2558/2 k.o. Brlog Ozaljski
· Vatrogasni dom Kamanje (stepenice), k.č.br. 1238/2 k.o. Brlog Ozaljski
· Privatni posjed, k.č.br. 1074/2 k.o. Brlog Ozaljski
· Privatni posjed, k.č.br. 1238/5 k.o. Brlog Ozaljski
· Privatni posjed k.č.br. 1255/2 k.o. Brlog Ozaljski
· Privatni posjed k.č.br. 1198/8 k.o. Brlog Ozaljski
· Privatni posjed k.č.br. 1198/12 k.o. Brlog Ozaljski

8. U svrhu održavanja manifestacije na otvorenom, dopuštena najviša emisijska razina buke do LA,eq,T=60min=95dB(A), se odobrava za vremensko razdoblje od 21.00 do 00.00 sati.

9. Nadzor za provedbu iz točke 5. ovog Zaključka provoditi će nadležna općinska tijela i Državni inspektorat.

10. Ovaj Zaključak stupa na snagu danom donošenja, a objaviti će se u „Glasniku Općine Kamanje“, na oglasnim pločama Općine Kamanje te na web stranici Općine Kamanje.

Prelazi se na slijedeću točku.

Ad6) Prijedlog Odluke o javnim priznanjima Općine Kamanje
Načelnik je dao obrazloženje Odluke o javnim priznanjima Općine Kamanje. Javna priznanja Općine dodjeljuju se fizičkim i pravnim osobama za iznimna dostignuća i doprinos od osobitog značenja za njen razvitak i ugled, a naročito za uspjehe u unapređivanju gospodarstva, znanosti, kulture, odgoja i obrazovanja, zaštite i unapređivanja prirodnog okoliša, zdravstva i socijalne skrbi, tehničke kulture, sporta i tjelesne kulture i drugih javnih djelatnosti te poticanja aktivnosti koje su tome usmjerene i na taj način značajno doprinose promicanju interesa Općine.
Javno priznanje dodijelilo bi se bez objave natječaja i to dvije plakete Općine Kamanje : Zorici Nemanič – posthumno Plaketa Općine Kamanje za sudjelovanje u KUD-u Kamanje i kao članici Općinskog vijeća Općine Kamanje i župniku Stjepanu Jakovu za dugogodišnje služenje mise u Kamanju i odlazak u mirovinu.
Prijedlog Odluke je dan na raspravu.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 5 glasova ZA.
Utvrđuje se da je donesena sljedeća
O D L U K A
o javnim priznanjima Općine Kamanje

I. OPĆE ODREDBE
Članak 1.
Ovom Odlukom  određuju se uvjeti za dodjelu, izgled i oblik, te način dodjeljivanja i uručivanja javnih priznanja Općine Kamanje (u daljnjem tekstu: Općina).

Članak 2.
Javna priznanja Općine dodjeljuju se fizičkim i pravnim osobama za iznimna dostignuća i doprinos od osobitog značenja za njen razvitak i ugled, a naročito za uspjehe u unapređivanju gospodarstva, znanosti, kulture, odgoja i obrazovanja, zaštite i unapređivanja prirodnog okoliša, zdravstva i socijalne skrbi, tehničke kulture, sporta i tjelesne kulture i drugih javnih djelatnosti te poticanja aktivnosti koje su tome usmjerene i na taj način značajno doprinose promicanju interesa Općine.

Članak 3.
Javna priznanja Općine Kamanje su:
1. NAGRADA OPĆINE KAMANJE ZA ŽIVOTNO DJELO
2. POČASNI GRAĐANIN OPĆINE KAMANJE
3. PLAKETA OPĆINE KAMANJE
3. GODIŠNJA NAGRADA OPĆINE KAMANJE
4. ZAHVALNICA OPĆINE KAMANJE

Članak 4.
Javno priznanje Općine Kamanje ne može se dodijeliti državnim dužnosnicima, dužnosnicima Karlovačke županije i Općine za vrijeme trajanja njihova mandata.
Javno priznanje Općine može se dodijeliti službenicima i namještenicima Jedinstvenog upravnog odjela Općine Kamanje, ali samo za dostignuća i doprinos iz članka 2. Odluke koja su postigli izvan redovnog obavljanja svojih aktivnosti vezanih uz rad u Odjelu.

Članak 5.
U jednoj kalendarskoj godini istoj pravnoj ili fizičkoj osobi može se dodijeliti samo jedno javno priznanje.
Počasnom građaninu ne dodjeljuju se druga javna priznanja Općine.

Članak 6.
Javna priznanja Općine dodjeljuju se fizičkoj osobi za života.
Iznimno od odredbe stavka 1. ovog članka, Nagrada Općine za životno djelo te Plaketa Općine Kamanje su  javna priznanja koja se mogu dodijeliti i posthumno.

II. VRSTE JAVNIH PRIZNANJA TE UVJETI ZA NJIHOVU DODJELU

1. Nagrada Općine Kamanje za životno djelo.

Članak 7.
Nagrada Općine za životno djelo javno je priznanje koje se dodjeljuje fizičkoj osobi za cjelokupno postignuće koje je ona ostvarila tijekom svog radnog vijeka iz područja navedenih u članku 2. ove Odluke, a koje predstavlja izuzetan doprinos razvitku i ugledu Općine Kamanje.

Članak 8.
Nagrada za životno djelo dodjeljuje se fizičkoj osobi s prebivalištem na području Republike Hrvatske, pod uvjetima iz prethodnog članka ove Odluke.
Godišnje se mogu u pravilu, dodijeliti do dvije Nagrade za životno djelo Općine Kamanje.

2. Počasni građanin Općine Kamanje

Članak 9.
Općina može pojedinu osobu koja je zaslužna za Općinu proglasiti počasnim građaninom Općine Kamanje.

Članak 10.
Počasnim građaninom Općine može biti proglašena fizička osoba, državljanin Republike Hrvatske ili strani državljanin koji je svojim radom i djelovanjem značajno pridonio napretku i promicanju ugleda Općine Kamanje.

Članak 11.
Počasnim građaninom Općine ne može biti proglašena osoba koja ima prebivalište na području Općine Kamanje.
Godišnje se u pravilu, Počasnim građaninom Općine proglašava samo jedna osoba.

Članak 12.
Proglašenje počasnim građaninom znak je počasti i ne daje nikakva posebna prava.
Počast se može opozvati ako se počasni građanin pokaže nedostojnim takve počasti.
Odluku o opozivu počasti donosi Općinsko vijeće Općine Kamanje. 

3. Plaketa Općine Kamanje

Članak 13.
Plaketa Općine Kamanje je javno priznanje koje se može dodijeliti fizičkim i pravnim osobama za svoj dugogodišnji rad na području Općine ili za realizaciju projekata značajnih za razvoj Općine iz područja navedenih u članku 2. ove Odluke.

Članak 14.
Godišnje se mogu dodijeliti do tri Plakete Općine Kamanje.

4. Godišnja nagrada Općine Kamanje

Članak 15.
Godišnja nagrada Općine Kamanje javno je priznanje koje se dodjeljuje domaćoj ili stranoj, fizičkoj ili pravnoj osobi za postignuća i doprinos iz područja navedenih u članku 2. ove Odluke.
Godišnja nagrada Općine javno je priznanje koje se dodjeljuje za postignuća iz prethodnog stavka ovog članka, a koja su ostvarena u posljednje dvije godine koje prethode godini u kojoj se Godišnja nagrada dodjeljuje.
Svake se godine može dodijeliti najviše pet Godišnjih nagrada Općine Kamanje.
Za pojedino područje iz članka 2. ove Odluke mogu se u istoj godini dodijeliti najviše dvije Godišnje nagrade.

4. Zahvalnica Općine Kamanje

Članak 16.
Zahvalnica Općine Kamanje javno je priznanje koje se dodjeljuje fizičkim i pravnim osobama za donacije i slične aktivnosti kao i za uspješnu suradnju te za doprinos razvoju i ugledu Općine.
Svake godine može se dodijeliti najviše deset zahvalnica.

III. IZGLED JAVNIH PRIZNANJA OPĆINE

Članak 17.
Povelja počasnog građanina Općine Kamanje, Nagrada za životno djelo Općine Kamanje, Plaketa Općine Kamanje i Godišnja nagrada Općine Kamanje sastoje se od svečano opremljenog i uokvirenog teksta otisnutog na tvrdom papiru. U zaglavlju je unutar prigodnog dizajna u lijevom uglu otisnut grb republike Hrvatske, a s desne strane grb Općine Kamanje.
Tekst sadrži podatke o nagrađenom, naziv priznanja, obrazloženje priznanja te tekst zahvale razvoju Općine.
U podnožju teksta nalazi se datum i potpis predsjednika Općinskog vijeća i načelnika Općine Kamanje. 

Zahvalnica Općine Kamanje dodjeljuje se u obliku zahvalnice, koja se tiska u obliku prigodnog teksta otisnutog na tvrdom papiru formata A4.
Zahvalnica sadrži ime i prezime onoga kome se dodjeljuje te datum i predsjednika Općinskog vijeća i načelnika Općine Kamanje.

IV. POSTUPAK PREDLAGANJA I DODJELE JAVNIH PRIZNANJA

Članak 18.
Postupak dodjele javnih priznanja pokreće Općinsko vijeće Općine Kamanje.

Članak 19.
Javna priznanja Općine Kamanje, dodjeljuju se na temelju javnog poziva.
Javni poziv za podnošenje prijedloga za dodjelu priznanja Općine Kamanje objavljuje se na službenoj mrežnoj stranici Općine Kamanje, a po potrebi može se dodatno objaviti i na drugi način, u pravilu između 1. lipnja i 31. srpnja i otvoren je najmanje 30 dana od dana javne objave.
Javni poziv sadrži uvjete za dodjelu javnih priznanja Općine Kamanje, te uputu o dokumentaciji koju je potrebno priložiti uz prijedlog.
Članak 20.
Javna priznanja: Počasni građanin Općine Kamanje, Plaketa Općine Kamanje te Zahvalnica Općine Kamanje mogu se  dodijeliti bez javno provedenog natječaja na prijedlog Općinskog načelnika.

Članak 21.
Prijedlog za dodjelu javnih priznanja mogu podnijeti građani, ustanove, trgovačka društva, političke stranke, udruge građana i druge organizacije, Općinski načelnik te radna tijela Općine Kamanje.

Članak 22.
Prijedlog za dodjelu javnih priznanja Općine Kamanje podnosi se u pisanom obliku.
Pisani prijedlog za dodjelu javnog priznanja Općine Kamanje obvezno sadrži slijedeće podatke: ime i prezime odnosno naziv, prebivalište odnosno sjedište podnositelja prijedloga, zatim ime i prezime odnosno naziv te druge osnovne podatke o osobi, naziv javnog priznanja i područje za koje se podnosi prijedlog te iscrpno obrazloženje prijedloga odnosno postignuća i doprinosa radi kojih se predlaže dodjela javnog priznanja Općine Kamanje.
Prijedlog za javna priznanja za koje je javno raspisan natječaj, moraju se dostaviti u roku određenom u natječaju.
Članak 23.
Javna priznanja, u pravilu, dodjeljuju se  povodom Dana Općine, ali može i u drugim svečanim prilikama kada to ocijeni potrebnim.
Javna priznanja uručuju Predsjednik Općinskog vijeća i Općinski načelnik Općine Kamanje.

Članak 24.
Prijedloge za dodjelu javnih priznanja razmatra Općinsko vijeće te donosi konačnu odluku o dodjeli javnih priznanja.
Konačni prijedlozi izrađeni su u obliku prijedloga odluke za svako priznanje posebno.

Članak 25.
Prijedlozi za dodjelu javnih priznanja podnose se u pismenom obliku.

Članak 27.
Prijedlog javnog priznanja  za počasnog građanina Općine, uz obrazloženje sadrži podatke o fizičkoj osobi koja se predlaže, odnosno da li se radi o državljaninu Republike Hrvatske ili stranom državljaninu, te podatke iz kojih bi bilo vidljivo kojim je to svojim radom i djelovanjem, značajno pridonio napretku i promicanju ugleda Općine Kamanje te mišljenje nadležnog tijela Republike Hrvatske.

Članak 29.
Prijedlog javnog priznanja za Zahvalnicu Općine, uz obrazloženje sadrži podatke o fizičkim i pravnim osobama za koje se predlaže, te podatke o njihovim donacijama i sličnim aktivnostima odnosno o podacima iz kojih je vidljivo sa čime su doprinijeli uspješnoj suradnji sa Općinom te doprinosu razvoja i ugleda Općine Kamanje.

Članak 30.
Prijedlog za dodjelu nagrade Općine Kamanje za životno djelo i prijedlog za počasnog građanina Općine može se za istu osobu podnijeti najviše dva puta unutar 5 godina, s time da se ovaj rok računa počevši od dana kada je prvi prijedlog podnesen.
Podnositelj prijedloga ne može samog sebe predložiti za dodjelu javnog priznanja Općine Kamanje.
Prijedlog podnesen protivno odredbama ovog članka uopće se neće niti razmatrati.

Članak 31.
Odluku o dodjeli javnih priznanja Općine donosi Općinsko vijeće Općine Kamanje na način da se o svakom pojedinom prijedlogu glasuje odvojeno.
Odluka iz stavka 1. ovog članka objavljuje se u “Glasniku općine Kamanje”.

Članak 33.
U Jedinstvenom upravnom odjelu Općine Kamanje ustrojava se Očevidnik dobitnika javnih priznanja Općine Kamanje.

VI. PRIJELAZNE I ZAVRŠNE ODREDBE

Članak 34.
Stupanjem na snagu ove Odluke prestaje važiti Odluka o javnim priznanjima Općine Kamanje („Glasnik općine Kamanje“ 05/06).

Članak 35.
Ova Odluka stupa na snagu osmog dana od dana objave u »Glasniku općine Kamanje «.

Prelazi se na slijedeću točku.


Ad7) Odluka o II. izmjenama i dopunama Proračuna Općine Kamanje za 2024. godinu
Načelnik je obrazložio da se rebalans radi za stavku javne rasvjete s obzirom da će se nadograđivati javna rasvjeta i dodatno su nam odobrena sredstva Ministarstva prostornog uređenja. Stavka koja je smanjena odnosi se na projekat autobusnih stajališta s obzirom da nam taj projekat nije odobren. 

Odluka je dana na raspravu.

Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 5 glasova ZA.

Utvrđuje se da je donesena sljedeća 
Odluka o II. izmjenama i dopunama Proračuna Općine Kamanje za 2024. godinu

Odluka o II. izmjenama i dopunama Proračuna Općine Kamanje za 2024. godinu prilaže se uz Zapisnik.

Prelazi se na slijedeću točku.

Ad8)  Prijedlog Odluke o ukidanju svojstva javnog dobra
Načelnik je kazao kako smo na prošloj 17. sjednici donijeli odluku o ukidanju svojstva javnog dobra u naselju Veliki Vrh na k.č.br. 2382/1 put neplodno sa 396 m2, k.č.br. 2382/2 put neplodno sa 90 m2 k.o. Police Pirišće, upisane kao Općina Kamanje - javno dobro u općoj uporabi, međutim kada smo htjeli provesti u katastru i gruntovni ustanovljena je greška da čestice nisu usklađene. Ovim prijedlogom se predlaže ukidanje kčbr. 2382 put poljski u puti sa 486 m2.

Prijedlog Odluke je dan na raspravu.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 5 glasova ZA.

Utvrđuje se da je donesena slijedeća
[bookmark: _Hlk168556230]O D L U K A 
o ukidanju svojstva javnog dobra

Članak 1.
	Ukida se svojstvo javnog dobra na nekretnini označena kao k.č.br. 2382 PUT POLJSKI U PUTI sa 486 m2, Broj ZK uloška: P I, k.o. Police Pirišće, upisana kao Javno dobro, s obzirom da ista više nema funkciju puta.

Članak 2.
	Temeljem ove Odluke Zemljišno-knjižni odjel Općinskog suda u Karlovcu izdvojeni odjel u Ozlju, brisati će svojstvo javnog dobra na gore navedenoj katastarskoj čestici te uknjižiti pravo vlasništva u korist Općine Kamanje.

Članak 3.
Stupanjem na snagu ove Odluke prestaje važiti Odluka o ukidanju svojstva javnog dobra (Glasnik općine Kamanje 04/24).
Članak 4.
	Ova Odluka stupa na snagu osmog dana od dana objave u „Glasniku Općine Kamanje“.

Prelazi se na slijedeću točku.

Ad9) Prijedlog Odluke o izmjenama i dopunama Odluke o imenovanju stručnog povjerenstva za pripremu i provedbu otvorenog postupka javne nabave male vrijednosti u predmetu nabave: Rekonstrukcija javne rasvjete u dijelu naselja Kamanje, ev.br. JED 17/2024

Načelnik je kazao kako se Odlukom mijenja procijenjena vrijednost nabave s obzirom da su nam odobrena sredstva po natječaju Ministarstva prostornog uređenja i mijenja se član povjerenstva, umjesto Suzane Priselac Špeljko upisuje se Marija Martinac.
Prijedlog Odluke je dan na raspravu.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 5 glasova ZA.

Utvrđuje se da je donesena slijedeća
O D L U K A 
o izmjenama Odluke o imenovanju stručnog povjerenstva za pripremu i provedbu otvorenog postupka javne nabave male vrijednosti u predmetu nabave: Rekonstrukcija javne rasvjete 
u dijelu naselja Kamanje, ev.br. JED 17/2024

Članak 1.
U Odluci o imenovanju stručnog povjerenstva za pripremu i provedbu otvorenog postupka javne nabave male vrijednosti u predmetu nabave: Rekonstrukcija javne rasvjete u dijelu naselja Kamanje, ev.br. JED 17/2024 (Glasnik Općine Kamanje br. 04/2024) 

· točka 3. mijenja se i glasi:

                „ 3. Procijenjena vrijednost nabave: 53.600,00 eura bez poreza na dodanu vrijednost “.

· točka 6. mijenja se i glasi:

               „ 6. Stručno povjerenstvo u postupku javne nabave:  
1. Anita Matešić Štajcer (Certifikat u području javne nabave) - predsjednik
2. Marija Martinac - član
3. Ivan Lukunić – član „

Članak 2.
Ova Odluka o izmjeni Odluke stupa na snagu danom donošenja i objaviti će se u „Glasniku Općine Kamanje“.

Prelazi se na slijedeću točku.

Ad10) Prijedlog Odluke o izmjeni Odluke o početku postupka prikupljanja ponuda – održavanje javne rasvjete na području Općine Kamanje

Načelnik je kazao kako se Odlukom mijenja član povjerenstva, umjesto Suzane Priselac Špeljko upisuje se Marija Martinac.
Prijedlog Odluke je dan na raspravu.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 5 glasova ZA.

Utvrđuje se da je donesena slijedeća
o izmjeni Odluke o početku postupka prikupljanja ponuda – održavanje 
javne rasvjete na području Općine Kamanje

Članak 1.
U Odluci o početku postupka prikupljanja ponuda – održavanje javne rasvjete na području Općine Kamanje (Glasnik Općine Kamanje br. 04/2024) mijenja se 

· točka 7. koja sada glasi:

     » 7. Povjerenstvo za provedbu postupka natječaja:
· Anita Matešić Štajcer (Certifikat u području javne nabave) - predsjednik
· Marija Martinac - član
· Ivan Lukunić – član «      

Članak 2.
Ove Odluka o izmjeni Odluke stupa na snagu osmog dana od dana objave u ''Glasniku Općine Kamanje“.

Prelazi se na slijedeću točku.

Predsjednik Općinskog vijeća zahvalio je prisutnima te zaključio sjednicu u 20:10 sati.


Zapisničar:                                                                                                                          Predsjednik Općinskog vijeća:
Suzana Priselac Špeljko                                                                                                                      Ivan Lukunić

